Unionin yleisen tuomioistuimen tuomio (neljäs jaosto) 22.1.2019 – EKETA vastaan komissio

(asia T-166/17)

(Välityslauseke – Kuudennen puiteohjelman yhteydessä tehty Sensation-sopimus – Tukikelpoiset kustannukset – Vastaajan lähettämä veloitusilmoitus ennakkoon maksettujen summien takaisinperimiseksi – Työaikaluettelojen paikkansapitävyys – Eturistiriita)

1. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Kustannusten perusteleminen – Komission aloittama menettely maksettujen ennakkojen takaisinsaamiseksi – Todistustaakan jako (SEUT 272 artikla; Euroopan parlamentin ja neuvoston asetuksen N:o 2321/2002 12 artiklan 2 kohta ja 14 artiklan 2 kohdan a alakohta) (ks. 33–35, 55–57 ja 59–61 kohta)

2. Perusoikeudet – Euroopan unionin perusoikeuskirja – Hyvää hallintotapaa koskeva oikeus – Puolueettomuusvaatimus – Soveltamatta jättäminen sopimussuhteissa – Sopimusten vilpittömässä mielessä tapahtuvaa täytäntöönpanoa koskevan periaatteen ja suhteellisuusperiaatteen noudattaminen – Taloudellisen tuen saajan ja sen toimeksisaajien välillä on eturistiriita – Rikkominen (SEU 5 artiklan 4 kohta; Euroopan unionin perusoikeuskirjan 41 artiklan 1 kohta) (ks. 50–52, 54 ja 74 kohta)

3. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen tosiasiallisuutta ei ole osoitettu – Kulut, jotka eivät ole tukikelpoisia (SEUT 317 artikla) (ks. 74 kohta)

4. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Tutkimuksen, teknologian kehittämisen ja esittelyn erityisohjelman yhteydessä tehdyt sopimukset – Komissio ei pidä tukikelpoisina kustannuksina tiettyjä määriä, jotka on maksettu tuensaajalle ennakkoon sopimusten täytäntöönpanon nojalla – Päätös, jonka useista perusteista jokainen riittää sen perusteeksi – Päätöksen muiden perusteiden riittämättömyydellä ei ole merkitystä ) (SEUT 272 artikla) (ks. 76 kohta)

5. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen tosiasiallisuuden osoittaminen – Henkilöstökulut – Ajankäyttöluettelojen toimittaminen – Epäluotettavuus, joka johtuu tuensaajan ja sen toimeksisaajien välisestä eturistiriidasta – Sellaisten asiakirjojen toimittaminen, jotka edellyttävät komissiolta huomattavia ponnisteluja tosiasiallisesti tehdyn työajan määrittämiseksi – Tuensaajan velvollisuutta tehdä vilpitöntä yhteistyötä komission kanssa ei ole noudatettu (Euroopan parlamentin ja neuvoston asetuksen N:o 2321/2002 14 artiklan 2 kohdan a alakohta) (ks. 78, 82, 83, 87 ja 88 kohta)

6. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Tutkimuksen, teknologian kehittämisen ja demonstroinnin erityisohjelman yhteydessä tehdyt sopimukset – Edellytykset sille, että kulut eivät voi olla tukikelpoisia – Tuensaajaan liittyvä eturistiriita – Käsite – Seuraukset – Tuensaajalle maksettujen ennakoiden takaisinperintä (Euroopan parlamentin ja neuvoston asetuksen N:o 2321/2002 18 artiklan 2 kohta; komission asetuksen N:o 2342/2002 183 artikla) (ks. 100 ja 103 kohta)

7. Euroopan unionin talousarvio – Unionin taloudellinen tuki – Tuensaajan velvollisuus noudattaa tuen myöntämisedellytyksiä – Rahoitus kattaa ainoastaan tosiasiallisesti syntyneet menot – Ilmoitettujen kulujen tosiasiallisuuden osoittaminen – Tuensaajan esittämä näyttö – Arviointi (Euroopan parlamentin ja neuvoston asetus N:o 2321/2002) (ks. 121 kohta)

8. Euroopan petostentorjuntavirasto (OLAF) – Tutkimukset – Tutkimuksen päättäminen ilman jatkotoimia – Seuraukset – Tutkimuksen aikana tehdyt toteamukset – Tutkimuksen kohteena olleen toimielimen mahdollisuus jatkotoimiin (Euroopan parlamentin ja neuvoston asetuksen N:o 883/2013 johdanto-osan 31 perustelukappale ja 11 artiklan 4 ja 7 kohta) (ks. 184 ja 185 kohta)

Aihe

SEUT 272 artiklaan perustuva vaatimus siitä, että yhtäältä velka, joka käy ilmi 29.11.2016 päivätystä komission veloitusilmoituksesta nro 3241615291, jonka mukaan kantajan on maksettava komissiolle takaisin 197799,52 euroa, jotka se on saanut tukena Sensation -projektisuunnitelmaa varten, on 179101,34 euron osalta perusteeton ja että toisaalta riidanalainen summa vastaa tukikelpoisia kustannuksia, joita kantajan ei tarvitse maksaa takaisin

Ratkaisu

1) Euroopan komissio velvoitetaan maksamaan Ethniko Kentro Erevnas kai Technologikis Anaptyxisille (EKETA) ensinnäkin 19522,57 euroa, jotka vastaavat tukikelpoisia henkilöstökustannuksia, korotettuna niihin liittyvillä välillisillä kustannuksilla ja 3,5 prosentin suuruisella viivästyskorolla 12.5.2017 alkaen siihen asti, kunnes maksu on suoritettu kokonaisuudessaan, toiseksi 3,5 prosentin suuruista viivästyskorkoa 2950 euron suuruiselle määrälle 12.5.2017–28.11.2017 väliseltä ajanjaksolta, ja kolmanneksi 3,5 prosentin suuruista viivästyskorkoa 8988,21 euron suuruiselle määrälle 12.5.2017 alkaen tämän maksun suorituspäivään eli 2.10.2017 asti.

2) Kanne hylätään muilta osin.